google/wiki40b huggingface dataset:
Arnestad skole

Annet

Skolen er bygget på gården Arnestads grunn, på eiendommen hvor skipsverftet som bygde Roald Amundsens polarskute Maud i 1916 lå.
Skolen er utstyrt med idrettshall istedenfor tradisjonell gymsal.
Anders Mol

Karriere

Anders Mol er trippel europamester i juniorklassen sammen med henholdsvis Mathias Berntsen, Aleksander Sørum og Christian Sørum.
Mol og Christian Sørum har spilt sammen siden høsten 2016. De overrasket også ved å komme til kvartfinalene i den prestisjefulle Klagenfurt Major-turneringen allerede samme år. I juli 2017 gjorde Sørum og Mol det på nytt sterkt i en Major-turnering, denne gangen i Gstaad. Her endte duoen på en niendeplass.

2018

I 2018-sesongen etablerte Mol og Sørum seg for alvor i verdenseliten. I mai kom de på andreplass i firestjernersturneringen i Itapema i Brasil. Deretter kom gjennombruddet da de vant den femstjerners masterturneringen i Gstaad i midten av juli. En uke senere kom duoens første mesterskapsmedalje på seniornivå, da de gikk ubeseiret gjennom EM i Nederland og ble europamestre etter å ha slått Latvia 2–0 i finalen. Det var Norges første EM-gull siden 1997, det samme året som Mol ble født. I august 2018 vant laget sin tredje storturnering på rad, da også masterturneringen i Wien ble vunnet.  Sørum og Mol avsluttet 2017/18-sesongen med å slå det polske paret Grzegorz Fijałek og Michał Bryl i finalen i verdensserien, en tittel som  150 000 USD i premiepenger.

2019

Mol/Sørum startet sesongen 2019 som toppseedet på verdensrankingen etter de sterke prestasjonene i 2018. Sesongen 2019 tyvstartet i Las Vegas høsten 2018, og Mol/Sørum fortsatte der de slapp, med gull. Til tross for at Mol slet med en kneskade i sesonginnledningen, kom paret til kvartfinalen både i Haag og i Xiamen tidlig i kalenderåret 2019.  I mai var Mol tilbake for fullt, og laget innledet en ny seiersrekke. I løpet av tre uker vant de tre verdensserieturneringer på tre ulike kontinenter, da turneringene i Itapema, Jinjiang og Ostrava alle ble vunnet. I vårsesongens siste turnering ble det 2.plass i Warszawa, men laget ble likevel ansett som favoritter før VM i Hamburg. Verdensmesterskapet endte med en bronsemedalje, etter tap mot hjemmelaget Thole/Wickler i semifinalen. Dette var Norges første VM-medalje siden Kjemperud/Høidalen i 2001, og laget ga uttrykk for både glede og stolthet over medaljen. Den første turneringen etter VM var den tradisjonsrike turneringen i Gstaad, hvor Mol/Sørum forsvarte seieren fra 2018 og tok sin femte turneringsseier for sesongen. 
Turneringene i Tokyo og Wien ble deretter også vunnet av det norske laget.
Ugyldige bevis

I matematikk er det et utvalg av uekte eller falske beviser av åpenbare motsigelser. Selv om bevisene er feilaktige er feilene, som regel konstruerte, utformet på en finurlig måte. Feiltagelse betraktes vanligvis som kuriositeter, men kan brukes til å vise viktigheten av de strenge prinsippene i matematikken.

Bevis for at x=y for alle x, y

Hvis

så er . Ettersom  kan vi slutte at .
Q.E.D.
Feilen i dette beviset ligger i det faktum at den anvendte regelen kun gjelder for positive .

Bevis for at enhver vinkel er null

Konstruer et rektangel ABCD. Identifiser et punkt E slik at CD = CE og vinkelen DCE er en vinkel forskjellig fra null. Ta den normale halveringslinjen av AD, som krysser F, og den normale halveringslinjen av AE, som krysser i punktet G. Kall punktet hvor normalene krysser hverandre H og forbind dette punktet med A, B, C, D og E
Nå er AH = DH ettersom FH er en vinkelrett halveringsvinkel; likeså er BH = CH.
AH = EH ettersom GH er en vinkelrett halveringsvinkel og DH = EH.
Rektanglet i utgangspunktet gir også BA = CD = CE slik at trekantene ABH, DCH og ECH er kongruente, og vinklene ABH, DCH og ECH er like.
Men hvis vinklene DCH og ECH er like, må vinkelen DCE være null.
Q.E.D.
Feilen i beviset kommer frem i diagrammet og i det siste punktet.
Et nøyaktig diagram hadde vist at trekanten ECH er en refleksjon av trekanten DCH om linjen CH og ikke på samme side. Så selv om vinklene DCH og ECH er like i størrelse, er det ingen ting som rettferdiggjør en subtraksjon mellom disse. For å finne vinkelen DCE må man trekke vinklene DCH og ECH fra vinkelen til en hel sirkel (2π or 360°).

Bevis for at ethvert parallellogram har uendelig areal

Ta et parallellogram ABCD. Trekk uendelig mange streker like lange og parallelle med CD langs AD's lengde helt til parallellogrammet er fullt av slike linjer. Ettersom linjene er like lange som CD er det totale arealet av disse og dermed parallellogrammet ∞ × (CD), altså uendelig.
Q.E.D.
Problemet med dette beviset er at en linje ikke representerer et areal, og kan ikke anvendes på denne måten. I tillegg er ikke uendelig et reelt tall og anvendes ikke i tradisjonelle geometriske beregninger.
Zeynep

Etymologi

Zeynep er en tyrkisk form av det arabiske navnet Zainab (arabisk: زينب), som sannsynligvis er dannet av zain (arabisk زين), «skjønnhet».
Alissonotum

Utseende

Middelsstore, blankt svarte biller, ganske kraftig bygde.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Slekten er utbredt i Sørøst-Asia, Afrika og med én art Palearktis.
Sofies verden

Bakgrunn

Sofies verden ble i sin tid lansert som en «utdypende oppfølger» til forfatterens bok Kabalmysteriet som ble utgitt i 1990, eller med forfatterens egne ord: «Når hovedpersonen i Kabalmysteriet, Hans Thomas, kommer hjem fra sin reise, tenkte jeg at han kanskje ville gå på biblioteket for å finne en bok som kunne forklare alle de filosofiske spørsmålene for ham. Men den boka fantes ikke, så derfor laget jeg den». Romanen blir også tolket som å forenkle filosofien slik at vanlige folk som ikke er filosofer, kan forstå hva de ulike filosofene har ment. Boka ble skrevet i løpet av noen få måneder sommeren 1991. Siste versjon av manuset ble sendt forlaget 11. november, og boka ble utgitt 5. desember 1991.

Handling

Hovedpersonen, Sofie, mottar uventet flere mystiske brev med filosofiske spørsmål. Mange av brevene står under navnet Hilde Møller Knag. Etterhvert får hun et helt brevkurs i filosofiens historie som starter med mytene om de første greske filosofene. Deretter fortsetter kurset med Sokrates, Platon og Aristoteles helt opp til middelalderen. En dag møter hun filosofilæreren, Alberto Knox, som tar henne tilbake til middelalderen og forklarer om tidens filosofitenking. Under reisen møter hun viktige personer som Kant, Kierkegaard, Darwin og Freud.
Boken er et tydelig eksempel på metatekst, da det mot slutten av boka går opp for Sofie at hun bare er en fiktiv person i en bok som en norsk FN-major i Libanon skriver og sender hjem til sin datter for å undervise datteren i filosofi.

Priser og mottagelse

For romanen fikk han Sonja Hagemanns barne- og ungdomsbokpris i 1991 og Skolebibliotekarforeningens litteraturpris i 1993.  
Sofies verden ble verdens mest solgte roman i 1995, og det er film, musikal, brettspill, PC-spill og en egen utstilling på Norsk Folkemuseum. 
Erik Gustavsons film Sofies verden hadde premiere i 1999. Silje Storstein spilte Sofie og Tomas von Brömssen spilte Alberto Knox. Det ble også laget en TV-serie av samme materiale.
I NRK-programmet Faktasjekken ble boka kåret til beste norske sakprosabok for barn og unge (utgitt etter 1945) av medlemmer i Norsk faglitterær forfatter- og oversetterforening.
Deltorhinum bilobatum

Utseende

Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår.
Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.

Levevis

Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.

Utbredelse

Arten er utbredt i Sør-Amerika.
P=NP-problemet

P=NP-problemet er et stort uløst problem innen matematikken og informatikken. Det er kjent som et av de sju millenniumsproblemene innen matematikken med en utlovet premie på 1 million dollar for ei løsning på problemet. Det går ut på om de to kompleksitetsklassene P og NP er like eller ikke. Det er flere måter å se problemstillinga på. Uformelt kan man si at problemet går ut på at hvis det for ethvert problem hvor det går an å effektivt sjekke om ei gitt løsning er korrekt, om det da finnes en effektiv måte for å finne ei løsning også. Mer presist, med ordet «effektivt» menes det deterministisk polynomiell tid. 
En annen måte å se problemstillinga på er om det for ethvert problem i NP finnes en algoritme som kan løse problemet i deterministisk polynomiell tid, altså at den kjører i polynomiell tid på ei deterministisk turingmaskin. Da vil NP per definisjon være lik P. NP er definert som kompleksitetsklassa for problemene som kan løses i ikke-deterministisk polynomiell tid. 
Mye av den teorien som i dag eksisterer på kompleksitetsteori bygger på at NP og P ikke er like. Det foreligger derfor brede konsensus om at de er forskjellige kompleksitetsklasser. Samtidig har man intet bevis for det og det foreligger også argumenter for at de er like.

Løsningsprogresjon

Problemet blei først formulert i 1971 av Stephen Cook. Per dags dato foreligger det intet bevis for problemet enda til tross for mye forskning på problemet. Man har likevel kommet et stykke på vei siden problemet først ble formulert. Den mest fruktbare forskninga har klart blant annet å vise at eksisterende bevismetoder ikke er kraftige nok for å kunne løse problemet. Det trengs med andre ord nye bevismetoder for å kunne finne et bevis for problemet.
NP-komplette problemer er svært interessante sett i sammenheng med P=NP-problemet. Klarer man å finne ei løsning for et NP-komplett problem som kjører i polynom tid, vil det som følge av definisjonen av de NP-komplette problemene da følge at P må være lik NP. Det er fordi ethvert problem i NP skal kunne reduseres til et NP-komplett problem. Ingen har sålangt klart å finne et NP-komplett problem som lar seg løse i polynom tid.

Konsekvenser om P=NP

Konsekvensene for om P=NP vil ha store praktiske konsekvenser innenfor mange felt. Mange problemer brukes nettopp fordi de er vanskelige å løse. Flere av disse er NP-komplette problemer. Om NP skulle vært lik P og beviset for det er konstruktivt, vil det kunne bety at det blir trivielt å konstruere algoritmer for et gitt problem som kjører i polynomiell tid. Et eksempel er primtallsfaktorisering, som er svært utbredt i all form for seriøse kryptografimetoder i dag. Alle disse metodene for å kryptere vil da bli ødelagte om primtallsfaktorisering kan løses i polynomiell tid.
Samtidig om NP=P ville man fått enkle løsninger på noen av de vanskeligste problemene som omhandler algoritmer, de NP-komplette problemene. Det ville fått store konsekvenser innenfor finans, spillteori, kunstig intelligens, matematikk og mange andre fagfelter. Handelsreisendeproblemet ville for eksempel fått ei effektiv løsning som er et problem som dukker naturlig opp innenfor mange fagfelt.
Kirkjubøur bispedømme

Katolisisme på Færøyene etter bispedømmets opphevelse

Med den siste katolske biskopens avgang i 1538 regnet den katolske kirken bispedømmet som opphevet. Færøyene ble deretter slått til det apostoliske vikariat i nord. Da det apostoliske prefektur Danmark ble utskilt fra vikariatet, ble også Færøyene og Grønland inkludert i prefekturet, selv om de før reformasjonen hadde ligget under Nidaros. Det apostoliske prefektur Danmark ble i 1892 opphøyet til apostolisk vikariat og i 1953 til København bispedømme.
På Færøyene har det igjen vært en katolsk menighet siden 1931. Dens nåværende kirke er Mariukirkjan, som ble vigslet i 1987. I dag bor ca. 130 katolikker på Færøyene, de fleste av disse er utlendinger.
Bendik Hagerup

Familie

Bendik Hagerup er sønn av forfatteren Helge Hagerup og Aina Børresen. Han er bror av Simen Hagerup og halvbror av Henning Hagerup, Espen Hagerup og Linde Hagerup. Han er barnebarn av lyrikeren Inger Hagerup og nevø av forfatteren Klaus Hagerup.

Studier

Hagerup begynte å studere komposisjon under Asbjørn Schaathun.

Karriere

På Ultimafestivalen i 2005 fremførte Asamisimasa et verk av Bendik Hagerup.
Sammen med sin bror Simen har Bendik Hagerup skrevet en opera basert på romanen Moby Dick. Operaen har tittelen «Hvalen eller Moby Dick», og hadde urpremiere på Grusomhetens Teater i Oslo den 7. april 2006.
Juliana Pasha

Festivali i Këngës

Juliana Pasha tok for første gang del i Festivali i Këngës i 1998 med sangen Në këngën time u clodha, og deltok også året etter med sangen Dëgjoji zërat e largët. I 2007 deltok hun med sangen Qielli i ri, som endte på 3.-plass. Året etter deltok hun sammen med Luiz Ejlli i duetten Një jetë, som nådde en 2.-plass. Hun fikk sin første og til nå eneste seier i 2009 i konkurransen.
Nasir Khusraw

Liv

Nasir Khusraw ble født i 1004 e.Kr., i Qubadiyan (Kobadiyan i Balkh, en provins i Afghanistan), da Stor-Khorasan. Han var godt bevandret i alle grener av naturvitenskap; medisin, matematikk, astronomi og astrologi, samt i gresk filosofi og skriftene til al-Kindi, al-Farabi og Ibn Sina; og tolkningen av Koranen. Han hadde studert arabisk, tyrkisk, gresk, morsmålene i India og Sindh, og kanskje også hebraisk; han hadde besøkt Multan og Lahore, samt det glimrende ghaznavid-hoffet under Sultan Mahmud, Firdausis beskytter. Senere valgte han å bo i Merv og han var eier av et hus og hage der.
Frem til år 1046 jobbet hans som finanssekretær og pengeinnsamler for seldsjukkene under sultan Toghrul Beg, eller snarere for hans bror Jaghir Beg, emiren av Khorasan, som hadde erobret Merv i 1037. Rundt denne tiden gikk han bort fra all luksus i livet og satte ut på en pilegrimsferd til de hellige stedene Mekka og Medina, i håp om å finne løsningen for hans åndelige krise der. Denne reisen var inspirert av en himmelsk stemme i en av hans drømmer. 
Den grafiske beskrivelsen av denne reisen er tatt med i Safarnama, som innehar en spesiell verdi blant bøker for reise, siden den inneholder den mest autentiske beretningen om situasjonen til den muslimske verden i midten av det 11. århundre. De ett minutt lange utkastene med handling rundt Jerusalem og omegn er av stor praktisk verdi selv den dag i dag. 
I løpet av syv år (1046–1052) tilbakela Nasir en distanse på 19 000 km, og han besøkte Mekka fire ganger der han utførte alle ritualer og skikker som en nidkjær pilegrim. Det var imidlertid Kairo, hovedstaden i Egypt og residensen til fatimidenes kalif-imam Ma'ad al-Mustansir Billah, imamen av ismailittitske sjiamuslimer, som tiltrakk han mest. Billah førte på akkurat det tidspunktet en dødelig krig mot abbaside-kalifen av Bagdad og seldsjukken Toghrul Beg, den store forsvareren av sunniislam. Da Nasir besøkte Kairo lå makten til de egyptiske fatimidene i deres senit; Syria, Hijaz, Afrika og Sicilia adlød al-Mustanirs ordre, og den ytterste orden, sikkerhet og velstand regjerte i Egypt.
I Kairo ble han i hovedsak undervist av den fatimidiske dā'ī («misjonæren») Mu'ayyad fid-Din al-Shirazi og grundig gjennomsyret med de sjia-ismailittitske læresetningene til fatimidene, og deres ankomst i hans hjemland ble heretter den eneste gjenstand i hans liv. Han ble forfremmet til stillingen som dā'ī «misjonær» og utnevnt til Hujjat-i Khorasan, men den fiendtligheten han møtte med utbredelsen av disse nye religiøse ideene etter hans tilbakekomst i Stor-Khorasan i 1052 og sunnifanatismen tvang ham til slutt til å flykte. Etter mange vandringer fant han en tilflukt i Yamgan (ca. 1060) i fjellene i Badakhshan, der han tilbrakte de siste tiårene av sitt liv som en eremitt. Han klarte å samle et betydelig antall hengivne tilhengere rundt seg, som han overleverte sin lære til for etterfølgende generasjoner.
Ernst-Moritz-Arndt-Universität Greifswald

Ernst-Moritz-Arndt-Universität Greifswald er et universitet i byen Greifswald i delstaten Mecklenburg-Vorpommern i Tyskland. Ved vintersemesteret 2010 hadde universitetet omkring 12 256 studenter og 202 professorer.
Universitetet ble grunnlagt i 1456 og er blant de eldste universitetene i Mellom-Europa.
Palazzo Farnese, Piacenza

Palazzo Farnese er et palass i Piacenza i regionen Emilia-Romagna i Italia.

Historie

Palasset ble bygd på oppdrag av Ottavio Farnese, hertug av Parma og Piacenza, og hans kone Margaret av Østerrike, som var datter til  Keiser Karl V. Hertugen ønsket seg en bolig i Piacenza, der han kunne føle seg tryggere, siden Spania hadde en garnison der. Byggverket ble reist over et gammelt fort, bygd av familien Visconti i 1532. Deler av det gamle fortet kan fortsatt sees. 
Byggeprosjektet ble opprinnelig tenkt ut av Francesco Paciotto fra Urbino. Designet ble modifisert i 1568 av Jacopo Barozzi, bedre kjent som Vignola, som også hadde bygd Villa Farnese i Caprarola (Lazio). 
Byggingen, i sin nåværende form, var ferdig i 1602, under Grev Ranuccio I Farnese. 
Etter den siste Farnese-herugens død i 1731 sto palasset og forfalt en periode. Det ble tatt i bruk igjen og renovert tidlig på 1900-tallet. I dag er palasset 100% restaurert, og huser flere museer og utstillinger.
5. divisjon fotball for menn 2016

Hålogaland

Vinneren av Kretsmesterskapet i 5. divisjon møtte nr. 9 i 4. div Hålogolan til play-off for 4. divisjon 2017.
Anacassis

Utseende

Middelsstore, avlangt ovale, blanke, brungule eller brunrøde (i alle fall på døde eksemplarer) skjoldbiller, kan ha mørkere lengdestriper men ikke svarte tegninger. Levende eksemplarer er gjerne gulgrønne. Dekkvingene framhjørner er ikke framskytende. Hodet er ikke synlig ovenfra, antennene omtrent så lange som pronotums bredde. Pronotum er avrundet, vanligvis tydelig smalere enn dekkvingene, danner ikke en kontinuerlig kurve med dem. Dekkvingene er nokså jevnbrede uten utvidete sidekanter. Beina er nokså korte.

Levevis

Artene lever på planter i kurvplantefamilien.

Utbredelse

Arten er utbredt i det sørlige Brasil, Paraguay, Uruguay og nordlige Argentina.
Dirk Gentlys Holistiske Detektivbyrå

Dirk Gentlys Holistiske Detektivbyrå er en roman av Douglas Adams som ble publisert første gang i 1987, og utgitt på norsk i Sverre Knudsens oversettelse i 2010. Den norske versjonen ble utgitt på Fritt Forlag. Originaltittelen er «Dirk Gentlys Holistic Detective Agency».

TV-serier

I 2016 hadde en TV-serie basert på romanen Dirk Gentry's Holistic Detective Agency premiere på Netflix. Serien var regissert av Max Landis, og hovedrollene ble spilt av Samuel Barnett, Elijah Wood og Hannah Marks. Denne serien er en «Netflix Original»-produksjon, og per 2019 har strømmeplattformen produsert to sesonger av serien.
Det er spilt inn en BBC America-serie basert på romanen.
Acanthops parafalcata

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops parafalcata finnes på Trinidad og Tobago.
Skjelvareidet

Skjelvareidet eller Skjelvareid er et eid i Steigen kommune i Nordland. Eidet strekker seg fra Saursfjorden i sørvest til Holmåkfjorden i nordøst. Eidet er ca. 8 kilometer langt og når kun opp til ca. 10 m.o.h.
Store deler av eidet er myrlendt og har en del småvann. Skjelvareidet har gitt navn til gården Skjelvareid ved bunnen av Holmåkfjorden og Oluf Rygh skriver i bokverket Norske Gaardsnavne at navnet kan stamme fra kvinnenavnet Skjaldvor. Det er da også et sagn knyttet til dette navnet, hvorved ei dronning Skjaldvor gikk i land på det som i dag er gården Skjelvareid og gikk over til Saursfjorden. Ellers skriver Rygh at et elvenavn kan være opphav til navnet. Skjelvareidelva renner fra Stuvatnet og i nordøstlig retning mot Holmåkfjorden. Ved gårdene Knedalen og Knedalsåsen kommer Knedalselva ned fra Mannslagervatnet og renner ut i Skjelvareidelva, som da blir betraktelig større. Skjelvareidelva flyter videre stille nordøstover, men der er en del fosser og stryk ved Forsen ca. 1,5 kilometer før utløpet i fjorden. Ved flom er det problemer med at elva kommer opp på fylkesveien over en bestemt strekning, men dette har ikke skjedd like ofte de senere årene. Fra Saursfjordmyran renner Saursfjordelva sørvestover mot Saursfjorden. Saursfjordelva er uten større fosser eller stryk og er kanalisert over et lengre stykke. 
Over Skjelvareidet går i dag fylkesvei 835 og denne veien går over et forholdsvis langt stykke i bein retning over Saursfjordmyran. Tidligere gikk gårdsveien fra Knedalen til Saursfjorden på andre siden av eidet - nå Gammelveien. Det ble i mellomkrigstiden planlagt et større bureisningsfelt på Saursfjordmyran - Saursfjordfeltet. Det ble lite av dette prosjektet, men fra gården Skjelvareid ble det fra 1920-årene og fram til andre verdenskrig utgått en del bureisningsbruk. På Furulund omtrent midt på Skjelvareidet er det anlagt miljøstasjon for mottak av søppel i regi av Iris Salten, videre holder Steigen vekst til på samme sted.
Glads mølle

Glads mølle, Nedre papirmølle, er en tidligere fabrikkbygning som ligger rett ved Vøyenfossen, Akerselva i Oslo. Gateadressen er Sandakerveien 10. 
Bygningen er fra 1736 og ble reist av handelshuset Collett & Leuch som papirmølle. I årene 1748–98 ble den drevet som en del av Bentse Brug. 
I 1798 overtok Frederik Glad møllen og den fikk navn etter ham. Mot slutten av 1870-årene opphørte driften og i 1880 ble den overtatt av Hjula Væverier.
Glads mølle er fredet.
Karmøy Basketballklubb

Karmøy Basketballklubb (stiftet i 1996) er en basketballklubb fra Karmøy.
Per idag har KBBK tre lag. Et herrelag som spiller i 3. divisjon, et guttelag som spiller i U18 serien, og et minilag.
Godnatt lille firbente venn

«Godnatt lille firbente venn» var en slager for Arne Sveen i 1941. Teksten var en tango laget av Gård Gulliksen. Arne Sveen spilte inn en rekke plater, men «Godnatt lille firbente venn» var den mest kjente. Det er gjort en rekke plateinnspillinger av denne også i moderne tid, blant annet av De Syngende Husmødre på platen De tusen sjøers land og på Frem fra Glemselen kap.14 med Rita Engebretsen.
Malaysias delstater og føderale territorier

Malaysias delstater og føderale territorier er den administrative inndelinga på første nivå i Malaysia. Malaysia er en føderasjon som består av tretten delstater (Negeri) og tre føderale territorier (Wilayah Persekutuan). Delstatene har sine egne regjeringer, mens de føderale territoriene styres direkte av den føderale regjeringa.
Sumpskog

Sumpskog, eller sumpskogsmark er ulike typer fuktskog der grunnvannsspeilet står like under markoverflaten. En nær beslektet skogtype er flomskogsmark.
I Norge og ellers i Nord- og Mellom-Europa, kan man skille mellom to typer sumpskog. Den ene er bjørk-, gran- og furuskogene som man finner i kanten av myrer. Her finner man mange av de samme plantene som vokser på myrer, blant annet torvmose. Sumpskoger der det dannes torv kalles myrskogsmark i Naturtypebasen.
I den andre typen er det viktigste treslaget svartor. Dette er det eneste europeiske treet som tåler at røttene står i vann, men mange Salix-arter (selje, pil og vier) trives også på svært fuktige steder. I slike sumpskoger vokser bekkekarse, bekkeblom, maigull, myrkongle og flere bregnearter.
I USAs sørstater dekker skoger med sumpsypress store områder.
På Sumatra og Borneo finnes artsrike sumpskogsmarker der marka er dekket av torvmose. Trærne kan bli opptil 50 m høye.